
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 0,780 στρεμμάτων στη θέση 
«Ταγκάν» περιοχής Κοινότητας Γλώσσας-Ν. Σκοπέλου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Επαναδημοσίευση τοπογραφικού διαγράμματος περιοχής Πόλης 


Λ. Χερσονήσου, Ν. Ηρακλείου. .. 2 

Καθορισμός ορίων και όρων και περιορισμών δόμησης στον οικι¬ 
σμό Αγίου Κωνσταντίνου Κοινότητας Αγίου Κωνσταντίνου 

του Ν. Σάμου. 3 

Τροποποίηση ρυμοτομικού σχεδίου Ν. Καλ/τειας Ν. Χαλκιδικής 
στον 82 Ο.Τ. 4 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 958 (1) 


Κήρυξη ως αναδασωτέας έκτασης 0,780 στρεμμάτων στη θέση «Τα¬ 
γκάν» περιοχής Κοινότητας Γλώσσας-Ν. Σκοπέλου. 

Ο Δ/ΝΤΗΣ ΔΑΣΩΝ Ν. ΜΑΓΝΗΣΙΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λ.π.» 
και ειδικότερα: α) Του άρθρου 41 παρ. 1), β) Του άρθρου 38 παρ. 1. 


4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 846/14.4.86 αναφορά Δασαρχείου Σκοπέλου, με την 
οποία προτείνεται η κήρυξη της αναφερόμενης στο θέμα έκτασης, που 
εκχερσώθηκε παράνομα, ως αναδασωτέας. 

6. Την 22006/1985 απόφαση Νομάρχη Μαγνησίας, με την οποία 
μας ανέθεσε την εξουσία να υπογράφουμε τις αποφάσεις κηρύξεως των 
εκτάσεων ως αναδασωτέων, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της ως δασικής έκτασης και την αποκατάσταση με φυσική αναγέν¬ 
νηση της βλάστησης που καταστράφηκε την διακατεχόμενη έκταση,, 
εμβαδού επτακοσίων ογδόντα τετρ. μέτρων (0780 στρεμ.), που βρί¬ 
σκεται στη θέση «Ταγκάν» περιφέρειας Κοινότητας Γλώσσας προσδιο¬ 
ρίζεται από τα στοιχεία Α, Β, Γ, Δ, Ε, Α και έχει όρια: 

ΑΝΑΤΟΛΙΚΑ: Δασική έκταση: 

ΔΥΤΙΚΑ: Ελαιόκτημα Γεωργ. Καρδαρά. 

ΒΟΡΕΙΑ: Δάσος χαλ. πεύκης και αειφ. πλ/λα. 

ΝΟΤΙΑ: Αγρόκτημα Γεωργ. Καρδαρά. 

Όπως φαίνεται στο συνημμένο διάγραμμα, που αποτελεί αναπό¬ 
σπαστο μέρος της απόφασης αυτής.· 

Η απόφαση αυτή να δημοσιευθεί στην Εφημερίδα της Κυβερνήσεως. 

Βόλος, 23 Απριλίου 1986 
Ο Δ/ντής Δασών 
ΧΡ. ΒΑΒΙΤΣΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 702 (2) 

Επαναδημοσίευση τοπογραφικού διαγράμματος περιοχής Πόλης Λ. 

Χερσονήσου, Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
’ Εχοντας υπόψη: 

1) Τις διατάξεις του Α.Ν. 2344/40 «περί αιγιαλού και παραλίας». 

2) Την με αριθμό 8855/13.5.1977 απόφαση Ν. Ηρακλείου, που 
-δημοσιεύθηκε στο αριθ. 208/1977 Φ.Ε.Κ. τεύχος Δ' περί επικυρώ- 
σεως και εκθέσεως καθορισμού των οριογραμμών αιγιαλού και παρα¬ 
λίας στην περιοχή Πόλης Λ. Χερσονήσου προϊδιοκτησίας των ξενοδο¬ 
χειακών επιχειρήσεων Ε.Π.Ε. Γεώργιος Καρράς, πάνω στο τοπαγρα- 
φικό και υψομετρικό διάγραμμα του Μηχανικού Βασ. Απλαδά που 
ελέγχθηκε και θεωρήθηκε νόμιμα την 10.4.1976 από το Δ/ντή 
Τεχνικών Υπηρεσιών Ν. Ηρακλείου. 

3) Το με αριθ. Φ. 187. 2/301/85/18.6.1985 έγγραφο του Γενι¬ 
κού Επιτελείου Ναυτικού, από το οποίο προκύπτει η ανάγκη επανα- 
δημοσίευσης του ανωτέρω τοπογραφικού και υψομετρικού διαγράμ¬ 


ματος προς αποφυγή τυχόν αμφισβητήσεων λόγω των διαγραμμί¬ 
σεων που υφίστανται στο υπόμνημα του ανωτέρω δημοσιευμένου το- 
πογραφικού διαγράμματος, αποφασίζουμε: 

Εγκρίνουμε να επαναδημοσιευθεί το τοπογραφικό και υψομετρικό 
διάγραμμα του Μηχανικού Βασ. Απλαδά, πάνω στο οποίο έχει καθο- 
ρισθεί η οριογραμμή του αιγιαλού και της παραλίας στη θέση Πόλη 
Λ. Χερσονήσου και έχει επικυρωθεί με την αριθ. 8855/13.5.1977 
απόφαση του Ν. Ηρακλείου που δημοσιεύθηκε στο 208/1977 Φ.Ε.Κ. 
τεύχος Δ', προς άρση τυχόν αμφισβητήσεων που πιθανόν ήθελε δη¬ 
μιουργήσει το δημοσιευμένο όμοιο στο ανωτέρω Φ.Ε.Κ. λόγω των 
υφισταμένων στο υπόμνημα διαγραμμίσεων. 

Η απόφαση αυτή με το συνημμένο χωρίς διαγραμμίσεις τοπογρα¬ 
φικό και υψομετρικό διάγραμμα του Βασ. Απλαδά πάνω στο οποίο 
έχει καθορισθεί η οριογραμμή του αιγιαλού και της παραλίας ως 
ανωτέρω να δημοσιευθούν στην Εφημερίδα της Κυβερνήσεως. 

Ηράκλειο, 15 Ιανουάριου 1986 
Ο Νομάρχης 
Μ.ΛΟΥΚΑΚΗΣ 


















5946 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


Αριθ. οικ,ΤΠ 1276 (3) 

Καθορισμός ορίων και όρων και περιορισμών δόμησης στον οικισμό Αγίου 

Κωνσταντίνου Κοινότητας Αγίου Κωνσταντίνου του Ν. Σάμου. 

Ο ΝΟΜΑΡΧΗΣ ΣΑΜΟΥ 
' Εχοντας υπόψη: 

1. Τις διατάξεις του από 24.4.1985. Π.Δ. (ΦΕΚ 181 Δ/3.5. 
1985) «περί τρόπου καθορισμού ορίων οικισμού της χώρας, κατηγο¬ 
ρίες αυτών και καθορισμός όρρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοικτών 
πόλεων, που αφορούν στον προδιορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης του οικισμού που συ¬ 
μπληρώθηκαν από τους ενδιαφερομένους μελετητές κατά τις υποδεί¬ 
ξεις των σχετικών προδιαγραφών του Υ.ΧΟΠ. 

4. Τα πληθυαμιακά στοιχεία της τελευταίας απογραφής του Κρά¬ 
τους της ΕΣΥΕ. 

5. Την υπ’ αριθ. 1/7/13.2.86 γνωμοδότηση του Συμβουλίου 
ΧΟΠ του Νομού. 

6. Την υπ’ αριθ. 37/85 απόφαση του Κοινοτικού Συμβουλίου, 

αποφασίζουμε: ' 

1. Καθορίζουμε τα όρια του οικισμού Αγίου Κωνταντίνου Κοινότη¬ 
τας Αγίου Κωνσταντίνου του Ν. Σάμου (αριθ. ΕΣΥΕ 84210101) ως 
οριογραμμή με κορυφές τα εξής σημεία: 

I. Εκβολή ρέμματος με θάλασσα. 

II. Ν Α γωνία περίφραξης Κοινοτικού Ξενοδοχείου, η I- 
Ιίσυμπίπτει με όχθη ρέμματος. 

III. Οικία Ειρήνης Χατζηκωνσταντή. 

IV. Καλύβι Σταμάτη Λογαρά. 

V. Οικία Αθανασίου Γιαμμακάκη. 

VI-VII. Περίφραξη Νεκροταφείου. 

VIII. Οικία Βασιλείου Κρητικού. 

IX. Αγία Κυριακή. 

X. Οικία Ελευθερίου Στείρου. 

XI. Οικία Ευαγγέλου Τροβά. 

XII. Οικία Εμμανουήλ Χατζηκωσταντή. 

XIII. Καλύβι Γεωργίου Βουγιούκα. 

XIV. Τομή ρέμματος-ατραπού. 

XV. Τομή δρόμου και άξονα ρέμματος. 

XV Τομή της Εθνικής οδού με το δυτικό όριο του χώρου ανέ¬ 
γερσης του Κοινοτικού Κάμπιγκ. 

XVI. Το δυτικό όριο του χώρου για την ανέγερση του Κοινοτικού 
Κάμπιγκ. 

Χνΐ-Ι. Όριο είναι η θάλασσα με τις δεσμεύσεις του αιγιαλού και παρα¬ 
λίας, όπως αυτά φαίνονται στα συνοδευτικά της παρούσας σχεδιαγράμματα 


σε κλ. 1:5000, που αποτελούν αναπόσπαστα μέρη της απόφασης αυτής 
και συντάχθηκαν βάσει στοιχείων χαρτών και επί τόπου ελέγχου. 

II. Καθορίζουμε τους ακόλουθους Γενικούς και Ειδικούς όρους 
και περιορισμούς Δόμησης. 

Α. Γενικοί όροι Δόμησης. 

1. Εντός των ορίων του οικισμού ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ' /3.5.1985 και για τον 
οικισμό Αγίου Κωνσταντίνου Κοινότητας Αγίου Κωνσταντίνου Σά¬ 
μου, αρτιότητα γηπέδου 1000 τ.μ. 

2. Κατά παρέκκλιση εντός των ορίων του οικισμού θεωρούνται 
άρτια τα οικόπεδα με όποιο εμβαδόν είχαν στις 3.5.85 ημέρα Δημο¬ 
σίευσής του από 24.4.1985 Δ/τος. 

Β. Ειδικοί όροι Δόμησης. 

Για το τμήμα ν’.ν-νΐ προκειμένου να εκδοθούν οικοδομικές 
άδειες απαιτείται έγκριση της Διευθύνσεως Δασών. 

Σημείο V - είναι η κάθετος από το σημείο νστην Εθνική οδό V - 
νΐο άξονας της Εθνικής οδού Επίσης έγκριση της Διεύθυνσης Δασών 
απαιτείται και για το Τμήμα Χν-Χν’ -XVI-XVI ’. 

Το σημείο XVI' είναι η τομή της εκβολής του ρέματος με τη θάλασσα. 

III. α) Πριν από οποιαδήποτε κατάτμηση οικοπέδων εντός των 
ορίων του οικισμού θα πρέπει να θεωρείται το σχετικό τοπογραφικό 
διάγραμμα από το Τμήμα Πολεοδομίας και ΠΕ της Νομαρχίας ώστε 
να εξασφαλίζεται η συνέχεια των υπαρχόντων Κοινοχρήστων χώρων 
και η δημιουργία νέων Κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24..4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμμένων δρόμων του οικισμού. 

Κατά τα λοιπά ιασχύουν τα οριζόμενα στο Δ/γμα της 24.4.1985 
(ΦΕΚ 181 Δ/3.5.1985). 

Η παρούσα απόφαση με το σχεδιάγραμμα οριοθέτησης του οικισμού 
που τη συνοδεύει να δημοσιευθεί στην Εφημερίδα της Κυβερνήσεις. 

IV. Ο οικισμός χαρακτηρίζεται ως παραλιακός-αδιάφαρος- 
στάσιμος- συνεκτικός και μεσαίος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σάμος, 26 Μαρτίου 1986 
Ο Νομάρχης 
ΚΥΡ. ΓΕΩΡΓΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οιχ./56791 (4) 

Τροποποίηση ρυμοτομικού σχεδίου Ν. Καλ/τειας Ν. Χαλκιδικής 
στον 82 Ο.Τ. 

Ο ΝΟΜΑΡΧΗΣ ΧΑΛΚΙΔΙΚΗΣ 
' Εχοντας υπόψη: 

1. ΤΙς διατάξεις του 17.7.23 Ν. Δ/τος «περί σχεδίων πόλεων, 
κ.λ.π.» όπως τροποποιήθηκε και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής αποκε- 
ντρώσεως» όπως συμπληρώθηκε και τροποποιήθηκε με τα 
3620/56 και 536/70 Ν. Δ/τα. 

3. Τις διατάξεις του Α.Ν. 314/68 «περί παροχής στον Υπουργό 
Β. Ελλάδος και τους Νομάρχες αρμοδιότητας σε θέματα έγκρισης, 
επέκτασης και τροποποίησης σχεδίων πόλεων και κωμών». 

4. Τις διατάξεις του Ν. Δ/τος 1018/71 με το οποίο τροποποιείται 
και συμπληρώνεται ο Α.Ν. 314/68. 

5. Τις διατάξεις του Οικιστικού Νόμου 1337/83. 

6. Το από 25.1..1949 Β. Δ/γμα «περί έγκρισης ρυμοτομικού σχε¬ 


δίου και των όρων και περιορισμών δόμησης Ν. Καλ/τειας» καθώς 
και τροπόποιητικά αυτού Β, Δ/γματα και αποφάσεις Νομάρχη. 

7. Την 100/84 απόφαση του Κοινοτικού Συμβουλίου Ν. Καλ/- 
τειας «περί τροποποίησης ρυμοτομικού σχεδίου στον Ο.Τ. 82 για 
τον καθορισμό χώρου κυλικείου». 

8. Την 4/14.4.86 (θέμα Ιο) απόφαση του Νομαρχιακού Συμβου¬ 
λίου ΠΕΧΩΔΕ Ν. Χαλ/χής υπέρ της προτεινόμενης τροποποίησης, 
αποφασίζουμε: 

Εγκρίνουμε την τροποποίηση του ρυμοτομικού σχεδίου Ν. Καλ/τειας 
στο Ο.Τ. 82, χαρακτηρισμένο σαν πάρκο, και συγκεκριμένα καθορι¬ 
σμό οικοδομικής γραμμής σε εντοπισμένη θέση του παραπάνω οικοδ. 
τετραγώνου για ανέγερση χτίσματος εμβαδού 50,00 τ.μ. και μεγί¬ 
στου ύψους 3.00 μ. με χρήση κυλικείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 28 Απριλίου 1986 
Ο Νομάρχης 

ΓΙΩΡΓΟΣ ΚΤΡΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







